Document ID: 31987R1981

*****
ΚΑΝΟΝΙΣΜΟΣ (ΕΟΚ) αριθ. 1981/87 ΤΗΣ ΕΠΙΤΡΟΠΗΣ
της 6ης Ιουλίου 1987
για τροποποίηση του κανονισμού αριθ. 282/67/ΕΟΚ περί των λεπτομερειών παρεμβάσεως για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1986 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 24α παράγραφος 3,
Εκτιμώντας:
ότι το χαρακτηριστικό των κραμβόσπορων και των γογγυλόσπορων « διπλό μηδέν» είναι η μικρότερη περιεκτικότητα σε γλυκοζινολικές ενώσεις, πράγμα που διευκολύνει την ενσωμάτωση στις ζωοτροφές· ότι ο κανονισμός 282/67/ΕΟΚ της Επιτροπής σχετικά με τις λεπτομέρειες παρεμβάσεως για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 1808/85 (4), καθορίζει στο άρθρο 3 παράγραφος 4 πρώτο εδάφιο μία μέγιστη επιτρεπόμενη περιεκτικότητα από 20 μικρογραμμομόρια ανά γραμμάριο για τους σπόρους της ονομασίας αυτής· ότι, ωστόσο, το δεύτερο εδάφιο της ιδίας παραγράφου προβλέπει μια προσωρινή παρέκκλιση έως το τέλος της περιόδου 1987/88 για να επιτραπεί στους εμπορευόμενους να προσαρμοστούν στις νέες ποιοτικές απαιτήσεις· ότι η πείρα έδειξε ότι θα ήταν αναγκαία μια πρόσθετη περίοδος για να επιτραπεί αυτή η προσαρμογή· ότι θα πρέπει, συνεπώς, να παραταθεί έως το τέλος της περιόδου 1988/89 η μέγιστη επιτρεπόμενη περιεκτικότητα σε γλυκοζινολικές ενώσεις για τους κραμβόσπορους και γογγυλόσπορους «διπλό μηδέν» στο επίπεδο των 35 μικρογραμμομορίων ανά γραμμάριο σπόρων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 4 δεύτερο εδάφιο του κανονισμού αριθ. 282/67/ΕΟΚ, οι όροι «περίοδοι εμπορίας 1986/87 και 1987/88» αντικαθίστανται από τους όρους «περίοδοι εμπορίας 1986/87, 1987/88 και 1988/89».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Ιουλίου 1987.

Labels: 3
17